《寄赠孙路处士》
唐代·郑谷

平生诗誉更谁过，归老东吴命若何。知己凋零垂白发，

故园寥落近沧波。酒醒藓砌花阴转，病起渔舟鹭迹多。

深入富春人不见，闲门空掩半庭莎。

作者简介：郑谷（约851～910）唐朝末期著名诗人。字守愚，汉族，江西宜春市袁州区人。僖宗时进士，官都官郎中，人称郑都官。又以《鹧鸪诗》得名，人称郑鹧鸪。其诗多写景咏物之作，表现士大夫的闲情逸致。风格清新通俗，但流于浅率。曾与许裳、张乔等唱和往还，号“芳林十哲”。原有集，已散佚，存《云台编》。